nibzard/narodne-novine-full-text-markdown huggingface dataset:
### NN 119/2024 (16.10.2024.), Pravilnik o načinu provođenja preventivne zdravstvene zaštite

Ministarstvo zdravstva

1971

Na temelju članka 19. stavka 7. Zakona o obveznom zdravstvenom osiguranju (»Narodne novine«, br. 80/13, 137/13, 98/19 i 33/23) ministar zdravstva donosi

PRAVILNIK

O NAČINU PROVOĐENJA PREVENTIVNE ZDRAVSTVENE ZAŠTITE

Članak 1.

(1) Ovim Pravilnikom uređuje se provođenje preventivne zdravstvene zaštite osiguranih osoba Hrvatskog zavoda za zdravstveno osiguranje preventivnim zdravstvenim pregledima.

(2) Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Članak 2.

(1) Preventivni zdravstveni pregledi iz članka 1. ovoga Pravilnika provode se na razini primarne zdravstvene djelatnosti.

(2) Preventivni zdravstveni pregledi provode se u djelatnosti obiteljske (opće) medicine.

Članak 3.

(1) Preventivni zdravstveni pregled sastoji se od prikupljanja podataka o zdravstvenom stanju, životnom stilu i navikama osigurane osobe Hrvatskog zavoda za zdravstveno osiguranje, fizikalnog pregleda, dijagnostičkih postupaka, završnog mišljenja te edukacije i savjetovanja.

(2) Protokol o načinu provedbe preventivnih zdravstvenih pregleda iz stavka 1. ovoga članka odlukom donosi ministar nadležan za zdravstvo (dalje u tekstu: ministar).

(3) Odluka iz stavka 2. ovoga članka objavljuje se na mrežnim stranicama ministarstva nadležnog za zdravstvo.

PRIJELAZNE I ZAVRŠNE ODREDBE

Članak 4.

Ministar će u roku od 30 dana od dana stupanja na snagu ovoga Pravilnika donijeti odluku iz članka 3. ovoga Pravilnika.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-04/32

Urbroj: 534-07-1-1/3-24-1

Zagreb, 9. rujna 2024.

Ministar
 izv. prof. dr. sc. Vili Beroš, dr. med., v. r.
### NN 119/2024 (16.10.2024.), Pravilnik o izmjenama i dopuni Pravilnika o Upisniku privatnih šumoposjednika

Ministarstvo poljoprivrede, šumarstva i ribarstva

1970

Na temelju članka 15. stavka 7. Zakona o šumama (»Narodne novine«, br. 68/18., 115/18., 98/19., 32/20., 145/20., 101/23., 142/23. i 36/24.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNI PRAVILNIKA O UPISNIKU PRIVATNIH ŠUMOPOSJEDNIKA

Članak 1.

U Pravilniku o Upisniku privatnih šumoposjednika (»Narodne novine«, br. 20/19. i 26/19.) u članku 5. stavku 1. podstavak 4. mijenja se i glasi: »računu za plaćanje privatnog šumoposjednika u skladu s propisima kojima se uređuje područje platnog prometa«.

Članak 2.

U članku 6. iza stavka 8. dodaje se stavak 9. koji glasi: »Iznimno od stavka 8. ovoga članka, u slučaju donošenja rješenja o brisanju na temelju zahtjeva, datum odjave iz Upisnika jest datum podnošenja zahtjeva.«.

Članak 3.

Članak 7. mijenja se i glasi: »U slučaju promjena podataka iz članka 5. stavka 1. podstavaka 1. do 4. upisani privatni šumoposjednik dužan je Ministarstvu podnijeti zahtjev za prijavu promjena u roku od 30 dana od nastanka promjena.«.

Članak 4.

U članku 9. stavku 2. riječi: »žiro-računu« zamjenjuju se riječima: »računa za plaćanje«.

Članak 5.

Članak 12. stavak 2. mijenja se i glasi:

»(2) Iskaznica sadrži sljedeća obilježja:

a) Na prednjoj strani:

1. grb Republike Hrvatske

2. natpis Republika Hrvatska

3. natpis Ministarstvo poljoprivrede, šumarstva i ribarstva

4. otisnut naziv: Iskaznica privatnog šumoposjednika

5. MIBPŠ, ime i prezime, OIB te status privatnog šumoposjednika ili člana OŠG-a.

b) Na poleđini:

1. broj osobne iskaznice i barkod

2. skenirani potpis privatnog šumoposjednika ili člana OŠG-a

3. ovjera ovlaštene osobe (samo za Iskaznicu izrađenu od papira)

4. otisnut tekst: »Vrijedi uz osobnu iskaznicu. Korištenje Iskaznice nakon prestanka njene valjanosti predstavlja osnovu za prekršajnu odgovornost korisnika Iskaznice.«.

Članak 6.

Dosadašnji prilozi I. i IV. zamjenjuju se novim prilozima I. i IV. koji su tiskani uz ovaj Pravilnik i njegovi su sastavni dio.

Članak 7.

Ovaj pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/53

Urbroj: 525-10/657-24-1

Zagreb, 11. rujna 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.

PRILOG I.

![](/files/_web/sluzbeni-dio/2024/133108/images/5287.jpg)

![](/files/_web/sluzbeni-dio/2024/133108/images/5279.jpg)

![](/files/_web/sluzbeni-dio/2024/133108/images/5644.jpg)

PRILOG IV.

![](/files/_web/sluzbeni-dio/2024/133108/images/5264.jpg)

![](/files/_web/sluzbeni-dio/2024/133108/images/5256.jpg)
### NN 119/2024 (16.10.2024.), Rješenje o razrješenju člana i imenovanju članice Upravnog vijeća Opće bolnice »Dr. Tomislav Bardek« Koprivnica

VLADA REPUBLIKE HRVATSKE

1967

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 10. listopada 2024. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA OPĆE BOLNICE
 »DR. TOMISLAV BARDEK« KOPRIVNICA

1. Razrješuje se STJEPAN MILINKOVIĆ, dr. med., dužnosti člana Upravnog vijeća Opće bolnice »Dr. Tomislav Bardek« Koprivnica, na osobni zahtjev.

2. Imenuje se dr. sc. SARA TRNSKI LEVAK članicom Upravnog vijeća Opće bolnice »Dr. Tomislav Bardek« Koprivnica.

Klasa: 080-02/24-03/84
 Urbroj: 50301-15/07-24-02
 Zagreb, 10. listopada 2024.

Predsjednik
 mr. sc. Andrej Plenković, v. r.
### NN 119/2024 (16.10.2024.), Rješenje o razrješenju i imenovanju dijela članova Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

1968

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09. i 56/13.), a u vezi sa člankom 13. Statuta Agencije za plaćanja u poljoprivredi, ribarstvu i ruralnom razvoju, Vlada Republike Hrvatske je na sjednici održanoj 10. listopada 2024. donijela

RJEŠENJE

O RAZRJEŠENJU I IMENOVANJU DIJELA ČLANOVA UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

1. Razrješuju se dužnosti članice Upravnog vijeća Agencije za plaćanja u poljoprivredi, ribarstvu i ruralnom razvoju:

– DUŠKA MIA FRANIĆ, s danom 14. listopada 2024., zbog isteka mandata

– SPOMENKA ĐURIĆ.

2. Za članove Upravnog vijeća Agencije za plaćanja u poljoprivredi, ribarstvu i ruralnom razvoju imenuju se:

– DUŠKA MIA FRANIĆ, s danom 15. listopada 2024.

– DOMAGOJ MIKULIĆ.

Klasa: 080-02/24-03/85
 Urbroj: 50301-15/28-24-2
 Zagreb, 10. listopada 2024.

Predsjednik
 mr. sc. Andrej Plenković, v. r.
### NN 119/2024 (16.10.2024.), Odluka o raspisivanju prijevremenih izbora za gradonačelnika Grada Otoka

Vlada Republike Hrvatske

1963

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 40.d stavkom 1. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. listopada 2024. donijela

ODLUKU

O RASPISIVANJU PRIJEVREMENIH IZBORA ZA GRADONAČELNIKA GRADA OTOKA

I.

Raspisuju se prijevremeni izbori za gradonačelnika Grada Otoka.

II.

Za dan provedbe izbora određuje se nedjelja, 1. prosinca 2024.

III.

Ova Odluka objavit će se u »Narodnim novinama«, a stupa na snagu 31. listopada 2024.

Klasa: 022-03/24-04/371

Urbroj: 50301-04/32-24-2

Zagreb, 16. listopada 2024.

Predsjednik
 mr. sc. Andrej Plenković, v. r.
### NN 119/2024 (16.10.2024.), Rješenje o istovremenom raspuštanju Općinskog vijeća Općine Otok i razrješenju općinskog načelnika Općine Otok

VLADA REPUBLIKE HRVATSKE

1964

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 85.a Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. listopada 2024. donijela

RJEŠENJE

O ISTOVREMENOM RASPUŠTANJU OPĆINSKOG VIJEĆA OPĆINE OTOK I RAZRJEŠENJU OPĆINSKOG NAČELNIKA OPĆINE OTOK

I.

Istovremeno se raspušta Općinsko vijeće Općine Otok i razrješuje općinski načelnik Općine Otok.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske za obavljanje poslova iz nadležnosti Općinskog vijeća Općine Otok i općinskog načelnika Općine Otok.

III.

Sredstva za rad povjerenika Vlade Republike Hrvatske osiguravaju se u proračunu Općine Otok.

IV.

Stupanjem na snagu ovoga Rješenja prestaje mandat članovima Općinskog vijeća Općine Otok i mandat Dušana Đule, općinskog načelnika Općine Otok.

V.

Ovo Rješenje stupa na snagu danom objave u »Narodnim novinama«.

Klasa: 022-03/24-09/05

Urbroj: 50301-04/32-24-2

Zagreb, 16. listopada 2024.

Predsjednik
 mr. sc. Andrej Plenković, v. r.
### NN 119/2024 (16.10.2024.), Rješenje o imenovanju povjerenice Vlade Republike Hrvatske za obavljanje poslova iz nadležnosti Općinskog vijeća Općine Otok i općinskog načelnika Općine Otok

VLADA REPUBLIKE HRVATSKE

1966

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 85.b i članka 86. stavka 1. točke 5. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. listopada 2024. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA OPĆINE OTOK I OPĆINSKOG NAČELNIKA OPĆINE OTOK

1. Imenuje se ANAMARIJA BRALIĆ SILIĆ povjerenicom Vlade Republike Hrvatske za obavljanje poslova iz nadležnosti Općinskog vijeća Općine Otok i općinskog načelnika Općine Otok.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa, uprave i digitalne transformacije.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/24-01/08

Urbroj: 50301-15/28-24-2

Zagreb, 16. listopada 2024.

Predsjednik
 mr. sc. Andrej Plenković, v. r.
### NN 119/2024 (16.10.2024.), Rješenje o imenovanju povjerenice Vlade Republike Hrvatske za obavljanje poslova iz nadležnosti gradonačelnika Grada Otoka

VLADA REPUBLIKE HRVATSKE

1965

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 16. listopada 2024. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADONAČELNIKA GRADA OTOKA

1. Imenuje se MARIJA ČOLAKOVIĆ povjerenicom Vlade Republike Hrvatske za obavljanje poslova iz nadležnosti gradonačelnika Grada Otoka.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa, uprave i digitalne transformacije.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/24-01/07

Urbroj: 50301-15/28-24-2

Zagreb, 16. listopada 2024.

Predsjednik
 mr. sc. Andrej Plenković, v. r.
### NN 120/2024 (18.10.2024.), Odluka o imenovanju sudaca Općinskog suda u Varaždinu

DRŽAVNO SUDBENO VIJEĆE

2005

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20 i 16/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 22. sjednici održanoj 25. travnja 2024., donijelo je

ODLUKU

Za suce Općinskog suda u Varaždinu imenuju se ZVONIMIR BIŠKUP, ravnatelj sudske uprave u Županijskom sudu u Varaždinu i ŽELJKA SCHVEIBERT GOLUBOVIĆ, viša sudska savjetnica u Općinskom sudu u Čakovcu.

Broj: IS-51/23-20
Zagreb, 25. travnja 2024.

Predsjednik
Državnog sudbenog vijeća
Darko Milković, v. r.
### NN 120/2024 (18.10.2024.), Odluka o imenovanju sutkinje Općinskog suda u Sesvetama

DRŽAVNO SUDBENO VIJEĆE

2004

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20 i 16/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 21. sjednici održanoj 11. travnja 2024., donijelo je

ODLUKU

Za sutkinju Općinskog suda u Sesvetama imenuje se NATALIA SUVALJKO LJUBEK, viša sudska savjetnica – specijalist u Općinskom sudu u Velikoj Gorici.

Broj: IS-7/23-30
Zagreb, 11. travnja 2024.

Predsjednik
Državnog sudbenog vijeća
Darko Milković, v. r.
### NN 120/2024 (18.10.2024.), Odluka o imenovanju sutkinje Upravnog suda u Zagrebu

DRŽAVNO SUDBENO VIJEĆE

2007

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20 i 16/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 22. sjednici održanoj 25. travnja 2024., donijelo je

ODLUKU

Za sutkinju Upravnog suda u Zagrebu imenuje se DIJANA FILIPČIĆ, sudska savjetnica u Visokom upravnom sudu Republike Hrvatske.

Broj: IS-56/23-24
Zagreb, 25. travnja 2024.

Predsjednik
Državnog sudbenog vijeća
Darko Milković, v. r.
### NN 120/2024 (18.10.2024.), Odluka o imenovanju sutkinje Županijskog suda u Splitu

Državno sudbeno vijeće

2003

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 22. sjednici, održanoj 25. travnja 2024., donijelo je

ODLUKU

Za sutkinju Županijskog suda u Splitu imenuje se mr. sc. ­ZRINKA TIRONI, sutkinja Općinskog suda u Splitu.

Broj: IS-40/22-12
Zagreb, 25. travnja 2024.

Predsjednik
Državnog sudbenog vijeća
Darko Milković, v. r.
### NN 120/2024 (18.10.2024.), Odluka o imenovanju sutkinje Općinskog suda u Velikoj Gorici

DRŽAVNO SUDBENO VIJEĆE

2006

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20 i 16/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Marija Vinkovića, članova Vijeća, na 21. sjednici održanoj 11. travnja 2024., donijelo je

ODLUKU

Za sutkinju Općinskog suda u Velikoj Gorici imenuje se ­ILEANA BEBEK, viša sudska savjetnica u Vrhovnom sudu Repub­like Hrvatske.

Broj: IS-52/23-19
Zagreb, 11. travnja 2024.

Predsjednik
Državnog sudbenog vijeća
Darko Milković, v. r.
### NN 120/2024 (18.10.2024.), Odluka o razrješenju potpredsjednika Hrvatskoga sabora

Hrvatski sabor

1977

Na temelju članka 81. Ustava Republike Hrvatske, Hrvatski sabor na sjednici 11. listopada 2024. donio je

ODLUKU

O RAZRJEŠENJU POTPREDSJEDNIKA HRVATSKOGA SABORA

I.

Razrješuje se SINIŠA HAJDAŠ DONČIĆ dužnosti potpredsjednika Hrvatskoga sabora.

II.

Ova Odluka stupa na snagu danom donošenja.

Klasa: 021-04/24-02/4
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o izboru potpredsjednika Hrvatskoga sabora

HRVATSKI SABOR

1978

Na temelju članka 81. Ustava Republike Hrvatske i članka 32. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O IZBORU POTPREDSJEDNIKA
HRVATSKOGA SABORA

I.

Za potpredsjednika Hrvatskoga sabora bira se PEĐA GRBIN.

II.

Ova Odluka stupa na snagu danom donošenja.

Klasa: 021-04/24-02/5
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju članice i izboru člana Odbora za Ustav, Poslovnik i politički sustav Hrvatskoga sabora

HRVATSKI SABOR

1979

Na temelju članka 81. Ustava Republike Hrvatske i članaka 46. i 61. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU ČLANICE I IZBORU ČLANA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Razrješuje se članica Odbora za Ustav, Poslovnik i politički sustav Hrvatskoga sabora SABINA GLASOVAC.

II.

Za člana Odbora za Ustav, Poslovnik i politički sustav Hrvatskoga sabora bira se ARSEN BAUK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/67
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o potvrđivanju godišnjih financijskih izvještaja Hrvatske banke za obnovu i razvitak za 2023. godinu

HRVATSKI SABOR

1996

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 11. listopada 2024. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2023. GODINU

Potvrđuju se Godišnji financijski izvještaji Hrvatske banke za obnovu i razvitak za 2023. godinu.

Klasa: 021-03/24-09/64
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju člana i izboru članice Odbora za europske poslove Hrvatskoga sabora

HRVATSKI SABOR

1980

Na temelju članka 81. Ustava Republike Hrvatske i članaka 46. i 66. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU ČLANA I IZBORU ČLANICE ODBORA ZA EUROPSKE POSLOVE
HRVATSKOGA SABORA

I.

Razrješuje se član Odbora za europske poslove Hrvatskoga sabora ANTE BABIĆ.

II.

Za članicu Odbora za europske poslove Hrvatskoga sabora bira se ANĐELKA SALOPEK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/70
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru člana Odbora za vanjsku politiku Hrvatskoga sabora

HRVATSKI SABOR

1981

Na temelju članka 81. Ustava Republike Hrvatske i članaka 46. i 68. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANA ODBORA ZA VANJSKU POLITIKU HRVATSKOGA SABORA

I.

Razrješuje se član Odbora za vanjsku politiku Hrvatskoga sabora dr. sc. SINIŠA HAJDAŠ DONČIĆ.

II.

Za člana Odbora za vanjsku politiku Hrvatskoga sabora bira se MIŠEL JAKŠIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/68
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o proglašenju »Dana sjećanja na poginule hrvatske vatrogasce«

HRVATSKI SABOR

1995

Na temelju članka 81. podstavka 5. Ustava Republike Hrvatske, Hrvatski sabor na sjednici 11. listopada 2024. donio je

ODLUKU

O PROGLAŠENJU »DANA SJEĆANJA NA POGINULE HRVATSKE VATROGASCE«

I.

Dan 30. kolovoza proglašava se »Danom sjećanja na poginule hrvatske vatrogasce«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-02/24-01/66
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju člana i izboru članice Odbora za unutarnju politiku i nacionalnu sigurnost Hrvatskoga sabora

HRVATSKI SABOR

1982

Na temelju članka 81. Ustava Republike Hrvatske i članaka 46. i 70. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU ČLANA I IZBORU ČLANICE ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Razrješuje se član Odbora za unutarnju politiku i nacionalnu sigurnost Hrvatskoga sabora dr. sc. SINIŠA HAJDAŠ DONČIĆ.

II.

Za članicu Odbora za unutarnju politiku i nacionalnu sigurnost Hrvatskoga sabora bira se SABINA GLASOVAC.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/69
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru člana Odbora za gospodarstvo Hrvatskoga sabora

HRVATSKI SABOR

1983

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANA ODBORA ZA GOSPODARSTVO HRVATSKOGA SABORA

I.

Razrješuje se član Odbora za gospodarstvo Hrvatskoga sabora JOSIP OSTROGOVIĆ.

II.

Za člana Odbora za gospodarstvo Hrvatskoga sabora bira se PETAR ŠIMIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/71
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o imenovanju predsjednika i članova Odbora Državne nagrade za sport »Franjo Bučar«

HRVATSKI SABOR

1994

Na temelju članka 81. Ustava Republike Hrvatske i članka 87. stavka 2. Zakona o sportu (»Narodne novine«, br. 141/22.) Hrvatski sabor na sjednici 11. listopada 2024. donio je

ODLUKU

O IMENOVANJU PREDSJEDNIKA I ČLANOVA ODBORA DRŽAVNE NAGRADE ZA SPORT »FRANJO BUČAR«

I.

Za predsjednika Odbora Državne nagrade za sport »Franjo Bučar« imenuje se prof. dr. sc. FRANE ŽUVELA, dekan Kineziološkog fakulteta u Splitu.

II.

Za članove Odbora Državne nagrade za sport »Franjo Bučar« imenuju se:

‒ DRAŽEN BRAJDIĆ, istaknuti hrvatski sportski novinar

‒ MARIJETA ĆELIĆ, predsjednica Taekwondo saveza Karlovačke županije, najbolja sportašica Hrvatske 1994. godine, članica Kuće slavnih taekwondoa, glavna tajnica Karlovačke športske zajednice

‒ PATRIK KOŠČAK, glavni tajnik Zajednice sportskih udruga Grada Varaždina

‒ mr. sc. SINIŠA KRAJAČ, glavni tajnik Hrvatskog olimpijskog odbora, magistar znanosti iz područja kineziologije sa zvanjem profesora tjelesne i zdravstvene kulture

‒ STIPE PLETIKOSA, tehnički direktor A i U-21 nogometne reprezentacije, istaknuti nogometni reprezentativac

‒ ANĐELA MUŽINIĆ VINCETIĆ, hrvatska paraolimpijka, osvajačica srebrne medalje u parastolnom tenisu na Paraolimpijskim igrama u Rio de Janeiru 2016. godine, brončane medalje u Tokiju 2020. godine i zlatne medalje 2024. godine u Parizu

‒ ROBERT SELIGMAN, istaknuti hrvatski gimnastički reprezentativac, osvajač brojnih medalja na velikim sportskim natjecanjima

‒ DUBRAVKO ŠIMENC, hrvatski vaterpolski reprezentativac, osvajač zlatne medalje na Olimpijskim igrama u Seulu 1988. godine i srebrne medalje na Olimpijskim igrama u Atlanti 1996. godine.

III.

Stupanjem na snagu ove Odluke prestaje mandat dosadašnjem predsjedniku i članovima Odbora Državne nagrade za sport »Franjo Bučar«.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-07/31
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o izboru i prestanku mandata člana Odbora za ljudska prava i prava nacionalnih manjina Hrvatskoga sabora

HRVATSKI SABOR

1984

Na temelju članka 81. Ustava Republike Hrvatske i članaka 46. i 80. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O IZBORU I PRESTANKU MANDATA ČLANA ODBORA ZA LJUDSKA PRAVA I PRAVA NACIONALNIH MANJINA
HRVATSKOGA SABORA

I.

Za člana Odbora za ljudska prava i prava nacionalnih manjina Hrvatskoga sabora bira se PREDRAG MIŠIĆ.

II.

Dana 20. rujna 2024. dužnost člana Odbora za ljudska prava i prava nacionalnih manjina Hrvatskoga sabora prestao je obnašati IVE ĆALETA-CAR, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/64
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru člana Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

1985

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANA ODBORA ZA RAD, MIROVINSKI SUSTAV I SOCIJALNO PARTNERSTVOHRVATSKOGA SABORA

I.

Razrješuje se član Odbora za rad, mirovinski sustav i socijalno partnerstvo Hrvatskoga sabora ZORAN GREGUROVIĆ.

II.

Za člana Odbora za rad, mirovinski sustav i socijalno partnerstvo Hrvatskoga sabora bira se PETAR ŠIMIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/76
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o izboru članice i prestanku mandata člana Odbora za obitelj, mlade i sport Hrvatskoga sabora

HRVATSKI SABOR

1986

Na temelju članka 81. Ustava Republike Hrvatske i članaka 46. i 88. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA OBITELJ, MLADE I SPORT HRVATSKOGA SABORA

I.

Za članicu Odbora za obitelj, mlade i sport Hrvatskoga sabora bira se IVANA MUJKIĆ.

II.

Dana 20. rujna 2024. dužnost člana Odbora za obitelj, mlade i sport Hrvatskoga sabora prestao je obnašati IVE ĆALETA-CAR, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/65
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru člana Odbora za Hrvate izvan Republike Hrvatske Hrvatskoga sabora

HRVATSKI SABOR

1987

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Razrješuje se član Odbora za Hrvate izvan Republike Hrvatske Hrvatskoga sabora KRUNOSLAV KATIČIĆ.

II.

Za člana Odbora za Hrvate izvan Republike Hrvatske Hrvatskoga sabora bira se NEVENKO BARBARIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/72
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru članova Odbora za ratne veterane Hrvatskoga sabora

HRVATSKI SABOR

1988

Na temelju članka 81. Ustava Republike Hrvatske i članaka 46. i 92. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANOVA ODBORA ZA RATNE VETERANE HRVATSKOGA SABORA

I.

Razrješuju se članovi Odbora za ratne veterane Hrvatskoga sabora:

KRUNOSLAV KATIČIĆ

GORAN IVANOVIĆ.

II.

Za članove Odbora za ratne veterane Hrvatskoga sabora biraju se:

NEVENKO BARBARIĆ

PREDRAG MIŠIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/63
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru člana Odbora za poljoprivredu Hrvatskoga sabora

HRVATSKI SABOR

1989

Na temelju članka 81. Ustava Republike Hrvatske i članaka 46. i 100. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANA ODBORA ZA POLJOPRIVREDU HRVATSKOGA SABORA

I.

Razrješuje se član Odbora za poljoprivredu Hrvatskoga sabora IVAN BOSANČIĆ.

II.

Za člana Odbora za poljoprivredu Hrvatskoga sabora bira se PETAR ŠIMIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/75
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o izboru i prestanku mandata člana Odbora za izbor, imenovanja i upravne poslove Hrvatskoga sabora

HRVATSKI SABOR

1990

Na temelju članka 81. Ustava Republike Hrvatske i članaka 46. i 106. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O IZBORU I PRESTANKU MANDATA ČLANA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Za člana Odbora za izbor, imenovanja i upravne poslove Hrvatskoga sabora bira se IVICA KUKAVICA.

II.

Dana 20. rujna 2024. dužnost člana Odbora za izbor, imenovanja i upravne poslove Hrvatskoga sabora prestao je obnašati IVE ĆALETA-CAR, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/66
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru članice Odbora za informiranje, informatizaciju i medije Hrvatskoga sabora

HRVATSKI SABOR

1991

Na temelju članka 81. Ustava Republike Hrvatske i članaka 46. i 111. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANICE ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Razrješuje se članica Odbora za informiranje, informatizaciju i medije Hrvatskoga sabora BRANKA JURIČEV-MARTINČEV.

II.

Za članicu Odbora za informiranje, informatizaciju i medije Hrvatskoga sabora bira se ANĐELKA SALOPEK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/73
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

1993

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Razrješuje se član Odbora za lokalnu i područnu (regionalnu) samoupravu Hrvatskoga sabora IVAN BUGARIN.

II.

Za člana Odbora za lokalnu i područnu (regionalnu) samoupravu Hrvatskoga sabora bira se ŽELJKO TURK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/74
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Odluka o razrješenju i izboru članice Odbora za ravnopravnost spolova Hrvatskoga sabora

HRVATSKI SABOR

1992

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 11. listopada 2024. donio je

ODLUKU

O RAZRJEŠENJU I IZBORU ČLANICE ODBORA ZA RAVNOPRAVNOST SPOLOVA
HRVATSKOGA SABORA

I.

Razrješuje se članica Odbora za ravnopravnost spolova Hrvatskoga sabora BRANKA JURIČEV-MARTINČEV.

II.

Za članicu Odbora za ravnopravnost spolova Hrvatskoga sabora bira se ANĐELKA SALOPEK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/24-03/77
Zagreb, 11. listopada 2024.

HRVATSKI SABOR

Predsjednik
Hrvatskoga sabora
Gordan Jandroković, v. r.
### NN 120/2024 (18.10.2024.), Obvezatne upute broj P I - obrazac za pripremu i provedbu izbora – Izjava o prihvaćanju dužnosti predsjednika/zamjenika predsjednika/člana/zamjenika člana izbornog povjerenstva za provedbu izbora za predsjednika Republike Hrvatske

DRŽAVNO IZBORNO POVJERENSTVO REPUBLIKE HRVATSKE

2001

Na osnovi članka 22. stavka 1. točaka 2. i 3. Zakona o izboru predsjednika Republike Hrvatske (»Narodne novine«, broj 22/92, 42/92, 71/97, 69/04, 99/04, 44/06, 24/11 i 128/14) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 15. listopada 2024. donijelo je

OBVEZATNE UPUTE BROJ P I

OBRAZAC ZA PRIPREMU I PROVEDBU IZBORA

– IZJAVA O PRIHVAĆANJU DUŽNOSTI PREDSJEDNIKA/ZAMJENIKA PREDSJEDNIKA/ČLANA/ZAMJENIKA ČLANA IZBORNOG POVJERENSTVA ZA PROVEDBU IZBORA ZA PREDSJEDNIKA REPUBLIKE HRVATSKE

1. Obrazac izjave o prihvaćanju dužnosti predsjednika/zamjenika predsjednika/člana/zamjenika člana izbornog povjerenstva za provedbu izbora za predsjednika Republike Hrvatske nosit će oznaku OP-1.

2. Oznaka, naziv i sadržaj obrasca sastavni su dio ovih Obvezatnih uputa.

3. Obrazac za pripremu i provedbu izbora oznake OP-1 preuzimat će se sa mrežne stranice Državnog izbornog povjerenstva www.izbori.hr.

4. Ove Obvezatne upute stupaju na snagu prvoga dana od dana objave u »Narodnim novinama«.

5. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem rodu su navedeni.

Klasa: 012-02/24-01/37
Urbroj: 507-03/05-24-1
Zagreb, 15. listopada 2024.

Predsjednik
mr. sc. Radovan Dobronić, v. r.

![](/files/_web/sluzbeni-dio/2024/133111/images/6473.jpg)
### NN 120/2024 (18.10.2024.), Rješenje o ispravku rješenja Ministarstva zdravstva klasa: UP/I-510-01/23-01/44, urbroj: 534-07-2-2/4-24-12 od 16. srpnja 2024.

Ministarstvo zdravstva

2000

Ministarstvo zdravstva, OIB: 88362248492, na temelju članka 104. Zakona o općem upravnom postupku (»Narodne novine«, broj 47/09 i 110/21), postupajući po zahtjevu Kliničke bolnice Merkur, sa sjedištem u Zagrebu, Ulica Ivana Zajca 19, OIB: 25883882856, donosi

RJEŠENJE

1. Ispravlja se izreka i obrazloženje rješenja Ministarstva zdravstva klasa: UP/I-510-01/23-01/44, urbroj: 534-07-2-2/4-24-12 od 16. srpnja 2024. na način da umjesto naziva Sveučilišna klinika Vuk Vrhovec naziv glasi »Sveučilišna klinika Vuk Vrhovac«.

2. U preostalom dijelu rješenje ostaje neizmijenjeno.

Klasa: UP/I-510-01/23-01/44
Urbroj: 534-07-2-2/4-24-14
Zagreb, 2. rujna 2024.

Ministar
izv. prof. dr. Vili Beroš, dr. med., v. r.
### NN 121/2024 (19.10.2024.), Odluka o imenovanju zamjenice općinskog državnog odvjetnika u Općinskom državnom odvjetništvu u Puli - Pola

DRŽAVNOODVJETNIČKO VIJEĆE

2016

ODLUKA

Državnoodvjetničko vijeće na temelju članka 41. stavka 1. i članka 56. Zakona o Državnoodvjetničkom vijeću (»Narodne novine« broj 67/2018, 126/2019 i 80/2022, 155/2023 dalje u tekstu: Zakon o Državnoodvjetničkom vijeću) na 36. sjednici održanoj 2. listopada 2024., jednoglasno

odlučilo je

I. ANA BOŽAC, viša državnoodvjetnička savjetnica – specijalist u Općinskom državnom odvjetništvu u Puli – Pola imenuju se za zamjenicu općinskog državnog odvjetnika u Općinskom državnom odvjetništvu u Puli – Pola.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-20/2024
 Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Odluka o imenovanju zamjenice županijskog državnog odvjetnika u Županijskom državnom odvjetništvu u Sisku

DRŽAVNOODVJETNIČKO VIJEĆE

2013

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019 i 80/2022, 155/2023 dalje u tekstu: Zakon o Državnoodvjetničkom vijeću) na 36. sjednici održanoj 2. listopada 2024.,

odlučilo je

I. MARIJA JAKOBOVIĆ ADŽAGA, zamjenica općinskog državnog odvjetnika u Općinskom kaznenom državnom odvjetništvu u Zagrebu, imenuju se za zamjenicu županijskog državnog odvjetnika u Županijskom državnom odvjetništvu u Sisku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-24/2024

Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Odluka o imenovanju zamjenice općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

2017

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću) na 36. sjednici Vijeća održanoj 2. listopada 2024. godine, jednoglasno

odlučilo je

I. IVA ČAPELJ, viša državnoodvjetnička savjetnica u Županijskom državnom odvjetništvu u Osijeku imenuju se za zamjenicu općinskog državnog odvjetnika u Općinskom državnom odvjetništvu u Osijeku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-31/2024

Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Odluka o imenovanju općinskog državnog odvjetnika u Općinskom državnom odvjetništvu u Pazinu

DRŽAVNOODVJETNIČKO VIJEĆE

2014

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023 u daljnjem tekstu: Zakon o Državnoodvjetničkom vijeću) na 36. sjednici održanoj 2. listopada 2024. godine, većinom glasova

odlučilo je

I. MORENO MARUŠIĆ, zamjenik općinskog državnog odvjetnika u Općinskom državnom odvjetništvu u Pazinu imenuje se za općinskog državnog odvjetnika Općinskom državnom odvjetništvu u Pazinu.

II. Imenovani općinski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-36/2024

Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Odluka o imenovanju općinskog državnog odvjetnika u Općinskom državnom odvjetništvu u Bjelovaru

DRŽAVNOODVJETNIČKO VIJEĆE

2015

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023 u daljnjem tekstu: Zakon o Državnoodvjetničkom vijeću) na 36. sjednici održanoj 2. listopada 2024. godine, jednoglasno

odlučio je

I. KREŠIMIR SKRBA, dosadašnji općinski državni odvjetnik u Općinskom državnom odvjetništvu u Bjelovaru, imenuje se za općinskog državnog odvjetnika u Općinskom državnom odvjetništvu u Bjelovaru na vrijeme od četiri godine.

II. Imenovani općinski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-37/2024
 Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Odluka o razrješenju dužnosti zamjenice Glavnog državnog odvjetnika Republike Hrvatske u Državnom odvjetništvu Republike Hrvatske

Državnoodvjetničko vijeće

2011

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Zlate Hrvoj-Šipek, zamjenice Glavnog državnog odvjetnika Republike Hrvatske u Državnom odvjetništvu Republike Hrvatske, na 36. sjednici održanoj 2. listopada 2024.,

odlučilo je

ZLATA HRVOJ-ŠIPEK razrješava se dužnosti zamjenice Glavnog državnog odvjetnika Republike Hrvatske u Državnom odvjetništvu Republike Hrvatske, s danom 28. veljače 2025.

Broj: DOVO-45/2024
 Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Virovitici

DRŽAVNOODVJETNIČKO VIJEĆE

2012

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Nenada Dobrića, zamjenika općinskog državnog odvjetnika u Općinskom državnom odvjetništvu u Virovitici, na 36. sjednici održanoj 2. listopada 2024.,

odlučilo je

NENAD DOBRIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Virovitici, s danom 31. siječnja 2025.

Broj: DOVO-46/2024
 Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Odluka o imenovanju zamjenika općinskog državnog odvjetnika u Općinskom građanskom državnom odvjetništvu u Zagrebu

DRŽAVNOODVJETNIČKO VIJEĆE

2018

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023) na 36. sjednici Vijeća održanoj 2. listopada 2024. godine, jednoglasno

odlučilo je

I. Za zamjenika općinskog državnog odvjetnika u Općinskom građanskom državnom odvjetništvu u Zagrebu imenuju se SREČKO PUHEK, državnoodvjetnički savjetnik u Županijskom državnom odvjetništvu u Velikoj Gorici.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-89/2023
 Zagreb, 2. listopada 2024.

Predsjednica
 Državnoodvjetničkog vijeća
 Željka Mostečak, v. r.
### NN 121/2024 (19.10.2024.), Indeks proizvođačkih cijena industrijskih proizvoda na domaćem tržištu u kolovozu 2024.

DRŽAVNI ZAVOD ZA STATISTIKU

2010

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U RUJNU 2024.

Indeks proizvođačkih cijena industrijskih proizvoda na domaćem tržištu u rujnu 2024. u odnosu na kolovoz 2024. iznosi 99,8.

Klasa: 954-01/24-01/01

Urbroj: 555-01-05-03-02-24-20

Zagreb, 10. listopada 2024.

Glavna ravnateljica
 Lidija Brković, v. r.
### NN 121/2024 (19.10.2024.), Indeks potrošačkih cijena u rujnu 2024.

Državni zavod za statistiku

2009

Državni zavod za statistiku objavljuje

INDEKS

POTROŠAČKIH CIJENA U RUJNU 2024.

Indeks potrošačkih cijena u rujnu 2024. u odnosu na kolovoz 2024. iznosi 100,4.

Klasa: 956-03/24-01/2

Urbroj: 555-01-04-06-01-24-18

Zagreb, 16. listopada 2024.

Glavna ravnateljica
 Lidija Brković, v. r.
### NN 121/2024 (19.10.2024.), Odluka o prestanku zaštite spomenika parkovne arhitekture »Park Mojmir u Samoboru«

Zagrebačka županija

2025

Na temelju članka 128. stavka 3. Zakona o zaštiti prirode (»Narodne novine«, broj 80/13, 15/18, 14/19, 127/19 i 155/23), članka 35. Zakona o lokalnoj i područnoj samoupravi (»Narodne novine«, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 24. Statuta Zagrebačke županije (»Glasnik Zagrebačke županije«, broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21, 10/21 – pročišćeni tekst, 29/23 i 52/23), članka 64. Poslovnika Županijske skupštine Zagrebačke županije (»Glasnik Zagrebačke županije«, broj 26/09, 5/13, 6/13 – pročišćeni tekst, 28/17, 5/18, 14/18, 18/18 – pročišćeni tekst, 23/20, 34/20, 10/21 – pročišćeni tekst, 42/21 i 52/23) i prethodne suglasnosti Ministarstva zaštite okoliša i zelene tranzicije, klasa: 352-02/24-04/4, urbroj: 517-10-2-1-24-4 od 19. lipnja 2024. godine, Županijska skupština Zagrebačke županije na 16. sjednici održanoj 1. listopada 2024. godine donosi

ODLUKU

O PRESTANKU ZAŠTITE SPOMENIKA PARKOVNE ARHITEKTURE »PARK MOJMIR U SAMOBORU«

I.

Donošenjem ove Odluke prestaje važiti zaštita zaštićenog područja u kategoriji spomenika parkovne arhitekture »Park Mojmir u Samoboru», na području k.č.br. 3189 i 3190/7, k.o. Samobor, zaštićenog Rješenjem o proglašenju zaštićenog područja – spomenik parkovne arhitekture Park Mojmir u Samoboru, broj: UP/I°-1976, od 16. veljače 1976. godine, upisanog u Upisnik zaštićenih područja Uprave za zaštitu prirode pri Ministarstvu zaštite okoliša i zelene tranzicije pod nazivom »Park Mojmir u Samoboru« pod rednim brojem 323.

II.

Ova Odluka po stupanju na snagu dostavit će se Državnoj geodetskoj upravi, Područnom uredu za katastar Zagreb, Odjelu za katastar nekretnina Samobor radi brisanja iz evidencije posebnog pravnog režima, a koji će nakon evidentiranja prestanka zaštite dostaviti Općinskom sudu u Novom Zagrebu, Zemljišnoknjižnom odjelu u Samoboru, popis katastarskih čestica radi brisanja zabilježbe posebnog pravnog režima u zemljišnim knjigama.

III.

Ova Odluka po stupanju na snagu dostavit će se ministarstvu nadležnom za poslove zaštite prirode radi brisanja iz Upisnika zaštićenih područja.

IV.

Ova Odluka stupa na snagu osmoga dana od objave u »Glasniku Zagrebačke županije«, a objavit će se i u »Narodnim novinama«.

Klasa: 024-04/24-02/4
 Urbroj: 238-01-24-37
 Zagreb, 1. listopada 2024.

Predsjednik
 Županijske skupštine
 Zagrebačke županije
 Mato Čičak, v. r.